ვიქტორია ტაული-კორპუსი

ვიქტორია ტაული-კორპუსი (დ. 1952, ბესაო, მთის პროვინცია) ― იგოროტული წარმოშობის ფილიპინელი საერთაშორისო აბორიგენი აქტივისტი.Member Info UN Permanent Forum on Indigenous Issues. Retrieved 13 April 2013. 2014 წლის 2 ივნისს აბორიგენების უფლებების გაეროს სპეციალურ რეპორტიორად დაინიშნა.James Anaya Victoria Tauli-Corpuz begins as new Special Rapporteur, 02 June 2014  როგორც სპეციალურ რეპორტიორს, ტაული კორპუსს აბორიგენების უფლებების შესაძლო დარღვევების გამოკვლევა და აბორიგენთა უფლებებთან დაკავშირებით საერთაშორისო სტანდარტების ხელშეწყობა ევალებოდა. აღნიშნული თანამდებობა 2020 წლის მარტამდე ეკავა.

ტაული-კორპუსი Third World Network-ის (მესამე მსოფლიოს ქსელი) მრჩეველია აბორიგენთა და გენდერულ საკითხებში. არის გაერთიანებული ერების ორგანიზაციის განვითარების პროგრამის სამოქალაქო საზოგადოების ორგანიზაციათა მრჩეველთა კომიტეტისა და მსოფლიოს მომავლის საბჭოს წევრი.

2009 წელს აბორიგენთა ეროვნული კომისიის გაბრიელა სილანგის ჯილდოს პირველი ლაურეატი გახდა.IP int’l activitist gets 1st Gabriela Silang award Northern Dispatch (nordis) Weekly, Northern Philippines. Retrieved 13 April 2013.

2005-2010 წლებში გაეროს აბორიგენთა საკითხების მუდმივი ფორუმის თავმჯდომარე იყო.IUCN World Conservation Congress (Jeju 2012) forum sessions  International Union for Conservation of Nature. Retrieved 13 April 2013. მუშაობდა აბორიგენი მოსახლეობის მოხალისეობრივი ფონდის რეპორტიორად.

განათლება
1969 წელს ვიქტორია ტაული-კორპუსმა ფილიპინების სამეცნიერო უმაღლესი სკოლა (დილიმანი, კესონ-სიტი) დაამთავრა.Philippine Science High School System#Social sciences 1976 წელს ფილიპინების მანილის უნივერსიტეტის საექთნო კოლეჯი დაამთავრა ექთნის ხარისხით.

აქტივიზმი
ვიქტორია ტაული-კორპუსი აბორიგენებს თემებად ჩამოყალიბებასა და პრეზიდენტ ფერდინანდ მარკოსის პროექტების წინააღმდეგ ბრძოლაში ეხმარებოდა. აბორიგენების ორგანიზების შედეგად შეჩერდა მდინარე ჩიკოს ჰიდროელექტრო კაშხლის მშენებლობა, რომელსაც სოფლების დატბორვა შეეძლო და Cellophil Resources Corporation-ის მიერ წინაპართა მიწებზე მორების მოპოვება და დამზადება.

აღიარება
2021 წელს სამეცნიერო ჟურნალმა Nature ტაული-კორპუსი ათი ადამიანის სიაში შეიყვანა, რომლებმაც მნიშვნელოვანი როლი შეასრულეს სამეცნიერო განვითარებაში. 

რესურსები ინტერნეტში

სქოლიო

კატეგორია:დაბადებული 1952
კატეგორია:ცოცხალი ადამიანები